KOMISSION TÄYTÄNTÖÖNPANOASETUS (EU) 2021/254,

annettu 18 päivänä helmikuuta 2021,

täytäntöönpanoasetusten (EU) 2020/761 ja (EU) 2020/1988 sekä asetusten (EY) N:o 218/2007 ja (EY) N:o 1518/2007 muuttamisesta siltä osin kuin on kyse Yhdistyneen kuningaskunnan alkuperätuotteiden tuonnista ja kyseisten tuotteiden jättämisestä sellaisten tariffikiintiöiden ulkopuolelle, joiden kiintiökausi on käynnissä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1)ja erityisesti sen 187 artiklan,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 66 artiklan 4 kohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (3) ja erityisesti sen 9 artiklan ensimmäisen kohdan a–d alakohdan ja 16 artiklan 1 kohdan ensimmäisen alakohdan a alakohdan,

sekä katsoo seuraavaa:

(1) Komission täytäntöönpanoasetuksessa (EU) 2020/761 (4) vahvistetaan tuonti- ja vientitodistusjärjestelmällä hallinnoitavien maataloustuotteiden tuonti- ja vientitariffikiintiöiden hallinnointia koskevat säännöt, korvataan ja kumotaan tietyt säädökset, joilla kyseiset kiintiöt on avattu, ja säädetään erityissäännöt.

(2) Komission täytäntöönpanoasetuksessa (EU) 2020/1988 (5) vahvistetaan asetuksen (EU) N:o 1308/2013 soveltamista koskevat säännöt niiden tuontitariffikiintiöiden hallinnoinnista, jotka on tarkoitettu käytettäviksi tulli-ilmoitusten vastaanottamispäivän mukaisessa aikajärjestyksessä (”ensin tullutta palvellaan ensin” -periaate).

(3) Komission asetuksella (EY) N:o 218/2007 (6) avataan eräitä viinejä koskevia tariffikiintiöitä ja hallinnoidaan niitä.

(4) Komission asetuksella (EY) N:o 1518/2007 (7) avataan vermuttia koskeva tariffikiintiö ja hallinnoidaan sitä.

(5) Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’sopimus’ (8), mukaan Yhdistyneen kuningaskunnan alkuperätuotteita ei voida tuoda unioniin GOODS.18 artiklassa määritellyissä voimassa olevissa WTO:n tariffikiintiöissä. Kyseisessä artiklassa tarkoitetaan unionin WTO:n asiakirjalla G/SECRET/42/Add.2 (9) ja Yhdistyneen kuningaskunnan WTO-asiakirjalla G/SECRET/44 (10) GATT-sopimuksen XXVIII nojalla aloittamien neuvottelujen mukaisesti osapuolten välillä jaettuja ja kummankin osapuolen sisäisessä lainsäädännössä vahvistettuja tariffikiintiöitä. Kyseisessä artiklassa määrätään, että tuotteiden alkuperäasema määritellään tuojaosapuolessa sovellettavien etuuskohteluun oikeuttamattomien alkuperäsääntöjen mukaisesti.

(6) Sopimuksen GOODS.18 artiklassa määritellyillä voimassa olevilla WTO:n tariffikiintiöillä tarkoitetaan unionin antamia WTO-myönnytyksiä, jotka sisältyvät GATT 1994 -sopimuksen mukaisen EU28:n sitoumus- ja myönnytysluettelon luonnokseen, joka on toimitettu WTO:lle asiakirjassa G/MA/TAR/RS/506 (11), sellaisena kuin se on muutettuna asiakirjoilla G/MA/TAR/RS/506/Add.1 ja G/MA/TAR/RS/506/Add.2 (12).

(7) Sen vuoksi täytäntöönpanoasetuksia (EU) 2020/761 ja (EU) 2020/1988 sekä asetuksia (EY) N:o 218/2007 ja (EY) N:o 1518/2007 olisi muutettava sopimuksen GOODS.18 artiklan mukaisiksi, jotta Yhdistyneen kuningaskunnan alkuperätuotteet jätettäisiin voimassa olevien WTO:n tariffikiintiöiden ulkopuolelle.

(8) Koska täytäntöönpanoasetuksia (EU) 2020/761 ja (EU) 2020/1988 sovelletaan ainoastaan tariffikiintiöihin, joiden kiintiökausi alkaa aikaisintaan 1 päivänä tammikuuta 2021, Yhdistynyt kuningaskunta olisi jätettävä myös niiden samojen tariffikiintiöiden ulkopuolelle, joiden kiintiökaudet ovat alkaneet ennen 1 päivää tammikuuta 2021 (ja joiden kiintiökausi oli käynnissä 1 päivänä tammikuuta 2021) ja joissa tuonti tapahtuu aikaisintaan 1 päivänä tammikuuta 2021. Aiemmin myönnettyjä todistuksia ei tarvita Yhdistyneen kuningaskunnan alkuperätuotteiden tuontiin, koska sopimus sallii tuonnin tullitta ja kiintiöttä. Jos tällaiset todistukset on myönnetty ennen 1 päivää tammikuuta 2021, niihin asetetut vakuudet olisi vapautettava asianomaisten toimijoiden pyynnöstä. Todistuksia ei tulisi myöntää Yhdistyneen kuningaskunnan alkuperätuotteille 1 päivästä tammikuuta 2021 alkaen.

(9) Sopimuksen GOODS.18 artiklan noudattamisen varmistamiseksi tämän asetuksen olisi tultava voimaan kiireellisesti päivänä, jona se julkaistaan Euroopan unionin virallisessa lehdessä, ja sitä olisi sovellettava 1 päivästä tammikuuta 2021.

(10) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) 2020/761 muuttaminen Muutetaan täytäntöönpanoasetus (EU) 2020/761 seuraavasti: 1) Muutetaan liite II seuraavasti: a) korvataan tariffikiintiöitä, joiden järjestysnumerot ovat 09.4131, 09.4133, 09.4120, 09.4121 ja 09.4122 koskevien taulukoiden kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” b) korvataan tariffikiintiötä, jonka järjestysnumero on 09.4125 koskevan taulukon kohta ”Alkuperä” seuraavasti: ”Alkuperä Kaikki kolmannet maat Amerikan yhdysvaltoja, Kanadaa ja Yhdistynyttä kuningaskuntaa lukuun ottamatta” 2) Muutetaan liite III seuraavasti: a) korvataan tariffikiintiöitä, joiden järjestysnumerot ovat 09.4138, 09.4148, 09.4166 ja 09.4168 koskevien taulukoiden kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” b) korvataan tariffikiintiötä, jonka järjestysnumero on 09.4119 koskevan taulukon kohta ”Alkuperä” seuraavasti: ”Alkuperä Kaikki kolmannet maat Intiaa, Pakistania, Thaimaata, Amerikan yhdysvaltoja ja Yhdistynyttä kuningaskuntaa lukuun ottamatta” c) korvataan tariffikiintiötä, jonka järjestysnumero on 09.4130 koskevan taulukon kohta ”Alkuperä” seuraavasti: ”Alkuperä Kaikki kolmannet maat Australiaa, Thaimaata, Amerikan yhdysvaltoja ja Yhdistynyttä kuningaskuntaa lukuun ottamatta” d) korvataan tariffikiintiötä, jonka järjestysnumero on 09.4154 koskevan taulukon kohta ”Alkuperä” seuraavasti: ”Alkuperä Kaikki kolmannet maat Australiaa, Guyanaa, Thaimaata, Amerikan yhdysvaltoja ja Yhdistynyttä kuningaskuntaa lukuun ottamatta” 3) korvataan liitteessä IV tariffikiintiötä, jonka järjestysnumero on 09.4320 koskevan taulukon kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” 4) korvataan liitteessä VI tariffikiintiötä, jonka järjestysnumero on 09.4287 koskevan taulukon kohta ”Alkuperä” seuraavasti: ”Alkuperä Kaikki kolmannet maat Kiinaa, Argentiinaa ja Yhdistynyttä kuningaskuntaa lukuun ottamatta” 5) korvataan liitteessä VII tariffikiintiötä, jonka järjestysnumero on 09.4286 koskevan taulukon kohta ”Alkuperä” seuraavasti: ”Alkuperä Kaikki kolmannet maat Kiinaa ja Yhdistynyttä kuningaskuntaa lukuun ottamatta” 6) korvataan liitteessä VIII tariffikiintiötä, jonka järjestysnumero on 09.4003 koskevan taulukon kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” 7) korvataan liitteessä IX tariffikiintiötä, jonka järjestysnumero on 09.4595 koskevan taulukon kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” 8) korvataan liitteessä X tariffikiintiötä, jonka järjestysnumero on 09.4038 koskevan taulukon kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” 9) korvataan liitteessä XI tariffikiintiöitä, joiden järjestysnumerot ovat 09.4401 ja 09.4402 koskevien taulukoiden kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” 10) Muutetaan liite XII seuraavasti: a) korvataan tariffikiintiöitä, joiden järjestysnumerot ovat 09.4067, 09.4068, 09.4069, 09.4070 ja 09.4422 koskevien taulukoiden kohta ”Alkuperä” seuraavasti: ”Alkuperä Kaikki kolmannet maat Yhdistynyttä kuningaskuntaa lukuun ottamatta” b) muutetaan tariffikiintiöitä, joiden järjestysnumerot ovat 09.4213, 09.4216, 09.4260 ja 09.4412 koskevat taulukot seuraavasti: i) korvataan kohta ”Alkuperä” seuraavasti: ”Alkuperä Kaikki kolmannet maat Brasiliaa, Thaimaata ja Yhdistynyttä kuningaskuntaa lukuun ottamatta” ii) korvataan kohta ”Todistushakemukseen ja todistukseen merkittävät erityiset tiedot” seuraavasti: ”Todistushakemukseen ja todistukseen merkittävät erityiset tiedot Todistukseen on merkittävä kohtaan 24 ”Ei voimassa Brasiliasta, Thaimaasta ja Yhdistyneestä kuningaskunnasta peräisin olevien tuotteiden osalta”.” c) muutetaan tariffikiintiötä, jonka järjestysnumero on 09.4218 koskeva taulukko seuraavasti: i) korvataan kohta ”Alkuperä” seuraavasti: ”Alkuperä Kaikki kolmannet maat Brasiliaa ja Yhdistynyttä kuningaskuntaa lukuun ottamatta” ii) korvataan kohta ”Todistushakemukseen ja todistukseen merkittävät erityiset tiedot” seuraavasti: ”Todistushakemukseen ja todistukseen merkittävät erityiset tiedot Todistukseen on merkittävä kohtaan 24 ”Ei voimassa Brasiliasta ja Yhdistyneestä kuningaskunnasta peräisin olevien tuotteiden osalta”.” d) muutetaan tariffikiintiöitä, joiden järjestysnumerot ovat 09.4263, 09.4264 ja 09.4265 koskevat taulukot seuraavasti: i) korvataan kohta ”Alkuperä” seuraavasti: ”Alkuperä Kaikki kolmannet maat Thaimaata ja Yhdistynyttä kuningaskuntaa lukuun ottamatta” ii) korvataan kohta ”Todistushakemukseen ja todistukseen merkittävät erityiset tiedot” seuraavasti: ”Todistushakemukseen ja todistukseen merkittävät erityiset tiedot Todistukseen on merkittävä kohtaan 24 ”Ei voimassa Thaimaasta ja Yhdistyneestä kuningaskunnasta peräisin olevien tuotteiden osalta”.”

2 artikla Täytäntöönpanoasetuksen (EU) 2020/1988 muuttaminen Muutetaan täytäntöönpanoasetuksen (EU) 2020/1988 liite I seuraavasti: 1) korvataan tariffikiintiöitä, joiden järjestysnumerot ovat 09.0138, 09.0132, 09.0135, 09.2903, 09.2905, 09.0071, 09.0072, 09.0073, 09.0074, 09.0075, 09.0076, 09.0089, 09.0070, 09.0043, 09.0083, 09.0139, , 09.0056, 09.0057, 09.0041, 09.0039, 09.0058, 09.0094, 09.0059, 09.0060, 09.0061, 09.0062, 09.0063, 09.0040, 09.0025, 09.0027, 09.0033, 09.0092, 09.0093, 09.0035, 09.0144, 09.0161 (osatariffikiintiö 09.0144), 09.0162 (osatariffikiintiö 09.0144), 09.0145, 09.0163 (osatariffikiintiö 09.0145), 09.0164 (osatariffikiintiö 09.0145), 09.0113, 09.0114, 09.0115, 09.0147, 09.0148, 09.0149, 09.0150, 09.0151, 09.0152, 09.0153, 09.0159 (osatariffikiintiö 09.0153), 09.0160 (osatariffikiintiö 09.0153), 09.0118, 09.0119, 09.0120, 09.0121, 09.0122, 09.0123, 09.2178, 09.2179, 09.2016, 09.2181, 09.2019, 09.0154 ja 09.0055 koskevien taulukoiden kohta ”Alkuperä” seuraavasti ”Alkuperä Kaikki kolmannet maat Yhdistynyttä kuningaskuntaa lukuun ottamatta” 2) korvataan tariffikiintiötä, jonka järjestysnumero on 09.0128 koskevan taulukon kohta ”Alkuperä” seuraavasti: ”Alkuperä WTO:n jäseninä olevat kolmannet maat lukuun ottamatta Kiinaa, Thaimaata, Indonesiaa ja Yhdistynyttä kuningaskuntaa” 3) korvataan tariffikiintiötä, jonka järjestysnumero on 09.0131 koskevan taulukon kohta ”Alkuperä” seuraavasti: ”Alkuperä Kaikki kolmannet maat Kiinaa ja Yhdistynyttä kuningaskuntaa lukuun ottamatta” 4) korvataan tariffikiintiötä, jonka järjestysnumero on 09.0142 koskevan taulukon kohta ”Alkuperä” seuraavasti: ”Alkuperä Kaikki kolmannet maat Argentiinaa ja Yhdistynyttä kuningaskuntaa lukuun ottamatta” 5) korvataan tariffikiintiöitä, joiden järjestysnumerot ovat 09.2171, 09.2175 ja 09.2015 koskevien taulukoiden kohta ”Alkuperä” seuraavasti: ”Alkuperä Kaikki WTO:n jäsenet lukuun ottamatta Argentiinaa, Australiaa, Uutta-Seelantia, Uruguayta, Chileä, Grönlantia, Islantia ja Yhdistynyttä kuningaskuntaa” 6) korvataan tariffikiintiöitä, joiden järjestysnumerot ovat 09.0156 ja 09.0158 koskevien taulukoiden kohta ”Alkuperä” seuraavasti: ”Alkuperä Kaikki kolmannet maat Brasiliaa ja Yhdistynyttä kuningaskuntaa lukuun ottamatta” 7) korvataan tariffikiintiötä, jonka järjestysnumero on 09.0157 koskevan taulukon kohta ”Alkuperä” seuraavasti: ”Alkuperä Kaikki kolmannet maat Brasiliaa, Thaimaata ja Yhdistynyttä kuningaskuntaa lukuun ottamatta”

3 artikla Asetuksen (EY) N:o 218/2007 muuttaminen Muutetaan asetuksen (EY) N:o 218/2007 1 artikla seuraavasti: 1) korvataan a alakohdassa ilmaisu ”(erga omnes)” ilmaisulla ”(kaikki kolmannet maat Yhdistynyttä kuningaskuntaa lukuun ottamatta)”; 2) korvataan b alakohdassa ilmaisu ”(erga omnes)” ilmaisulla ”(kaikki kolmannet maat Yhdistynyttä kuningaskuntaa lukuun ottamatta)”;

4 artikla Asetuksen (EY) N:o 1518/2007 muuttaminen Korvataan asetuksen (EY) N:o 1518/2007 1 artiklassa ilmaisu ”(erga omnes)” ilmaisulla ”(kaikki kolmannet maat Yhdistynyttä kuningaskuntaa lukuun ottamatta)”;

5 artikla Tariffikiintiöiden meneillään olevat kiintiökaudet 1. Todistuksia ei myönnetä 1 päivästä tammikuuta 2021 alkaen Yhdistyneen kuningaskunnan alkuperätuotteille 1 artiklassa tarkoitetuissa tariffikiintiöissä, joiden kiintiökausi on käynnissä 1 päivänä tammikuuta 2021. Samasta päivästä alkaen Yhdistyneen kuningaskunnan alkuperätuotteita ei saa tuoda 2 artiklassa tarkoitetuissa tariffikiintiöissä. 2. Kun Yhdistyneestä kuningaskunnasta harjoitetaan unioniin tuontia, jota jäsenvaltiot eivät luovuta vapaaseen liikkeeseen sopimuksen mukaisesti, käyttäen sellaisia ennen 1 päivää tammikuuta 2021 myönnettyjä todistuksia, joiden alkuperämaiden joukossa on Yhdistynyt kuningaskunta, ja kyseinen tuonti tapahtuu 1 artiklassa tarkoitetuissa tariffikiintiöissä, joiden kiintiökausi on käynnissä 1 päivänä tammikuuta 2021, asetetut vakuudet vapautetaan asianomaisten toimijoiden pyynnöstä.

6 artikla Voimaantulo ja soveltaminen Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2021.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä helmikuuta 2021. Komission puolesta Ursula VON DER LEYEN Puheenjohtaja

(1) EUVL L 347, 20.12.2013, s. 671.

(2) EUVL L 347, 20.12.2013, s. 549.

(3) EUVL L 150, 20.5.2014, s. 1.

(4) Komission täytäntöönpanoasetus (EU) 2020/761, annettu 17 päivänä joulukuuta 2019, Euroopan parlamentin ja neuvoston asetusten (EU) N:o 1306/2013, (EU) N:o 1308/2013 ja (EU) N:o 510/2014 soveltamista koskevista säännöistä todistuksia käyttäen hallinnoitavia tariffikiintiöitä koskevan järjestelmän osalta (EUVL L 185, 12.6.2020, s. 24).

(5) Komission täytäntöönpanoasetus (EU) 2020/1988, annettu 11 päivänä marraskuuta 2020, Euroopan parlamentin ja neuvoston asetusten (EU) N:o 1308/2013 ja (EU) N:o 510/2014 soveltamista koskevista säännöistä sikäli kuin kyseessä on tuontitariffikiintiöiden hallinnointi ”ensin tullutta palvellaan ensin” -periaatteen mukaisesti (EUVL L 422, 14.12.2020, s.4).

(6) Komission asetus (EY) N:o 218/2007, annettu 28 päivänä helmikuuta 2007, viinejä koskevien yhteisön tariffikiintiöiden avaamisesta ja hallinnoinnista (EUVL L 62, 1.3.2007, s. 22).

(7) Komission asetus (EY) N:o 1518/2007, annettu 19 päivänä joulukuuta 2007, vermuttia koskevan tariffikiintiön avaamisesta ja hallinnoinnista (EUVL L 335, 20.12.2007, s. 14).

(8) EUVL L 444, 31.12.2020, s. 14.

(9) https://docs.wto.org

(10) https://docs.wto.org

(11) https://docs.wto.org

(12) https://docs.wto.org